ОТКРИВАНЕ
 Метод на смилане на сборна проба с магнитна бъркалка
 1. Съоръжения и реактиви (реагенти)
 а)
 Нож или ножица и разкъсващи пинсети за разфасоване на образци (от мускулни късове).
 б)
 Tабличка, разграфена на 50 кутийки, всяка от които може да поеме приблизително проби от 2 g месо, или друг инструменти, даващи еквивалентни гаранции по отношение на проследимостта на пробите.
 в)
 Cмесител със заострено режещо острие. Когато пробите са по-големи от 3 g, трябва да се използва мелачка за месо с отвори от 2 до 4 mm или ножици. В случая на замразено месо или език (след отстраняване на повърхностния слой, който не може да се усвоява), е необходима мелачка за месо и размера на проби ще трябва да бъде увеличен значително.
 г)
 Mагнитна бъркалка с термостатично контролирана нагряваща се плоча и бъркалки за разбъркване с тефлоново покритие, приблизително 5 cm дълги.
 д)
 Kонусовидни стъклени делителни фунии с капацитет от най-малко 2 литра, за предпочитане снабдени с тефлонови обезопасяващи запушалки.
 е)
 Стойки, пръстени и стягащи скоби.
 ж)
 Сита, с размер на отворите на мрежата 180 микрона, с външен диаметър 11 cm, с мрежа от неръждаема стомана.
 з)
 Фунии, с вътрешен диаметър не по-малък от 12 cm, за поддържане на ситата.
 и)
 Стъклена колба с капацитет 3 литра.
 й)
 Стъклени мерителни цилиндри, с капацитет от 50 до 100 ml, или центрофужни епруветки.
 к)
 Трихинелоскоп с хоризонтална плоча или стереомикроскоп, светлинен източник с подетапно излъчване с регулируем интензитет.
 л)
 Няколко петриеви панички с диаметър 9 cm (за използване със стереомикроскоп), разграфени от долната страна с остър инструмент на кутийки 10 × 10 mm за изследване.
 м)
 Легенче за броене на ларви (за използване при трихинелоскоп), направено от акрилни плочки, с 3 mm дебелина както следва:
 i)
 дъното на легенчето да бъде 180 × 40 mm, разграфено на кутийки,
 ii)
 страните да са 230 × 20 mm,
 iii)
 краят трябва да бъде 40 × 20 mm. Дъното и краищата трябва да се вмъкват между страните, като по този начин от двете страни се образуват две малки дръжки; горната част на дъното се повдига на 7 — 9 mm от основата на рамката, образувана от страните и краищата; частите се фиксират с лепило, подходящо за материала.
 н)
 Алуминиево фолио.
 о)
 25-процентна солна киселина.
 п)
 Пепсин с активност 1:10 000 NF (US National Formulary), съответстваща на 1:12 500 BP (British Pharmacopoeia) и на 2 000 FIP (Fédération internationale de pharmacie) или стабилизиран течен пепсин с минимум 660 единици на Европейската фармакопея/ml.
 р)
 Чешмяна вода, загрята от 46 до 48 °C.
 с)
 Везни с точност най-малко 0,1 g.
 т)
 Няколко кофи с капацитет от 10 до 15 литра, за събиране на останалия храносмилателен сок.
 у)
 Пипети с различни размери (1, 10 и 25 ml) и държатели на пипети.
 ф)
 Термометър с точност до 0,5 °C с обхват от 1 до 100 °C.
 х)
 Сифон за чешмяна вода.
 2. Събиране на образци и количество, което да бъде смляно
 а)
 В случая на цели кланични трупове от домашни свине, проба за изследване, тежаща най-малко 1 g трябва да се